Diari Oficial de la Generalitat Valenciana


Sumari del DOGV 4713, del 16-03-2004 (2004/2647)

ORDRE de 27 de febrer de 2004, de la Conselleria d'Economia, Hisenda i Ocupació, per la qual es publiquen les línies pressupostàries i es determinen els crèdits màxims que han de finançar els programes dels Tallers de Formació i Inserció Laboral, per a l'exercici 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4713

Data del DOGV
:   16-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2647


Data del document
:   27-02-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * societat sense fins de lucre
    * ajuda pública
    * formació professional
    * sindicat
    * accés a la professió
    * organització patronal
    * suport econòmic
    * ajuda a l'ocupació
    * administració local
    * inserció professional

ORDRE de 27 de febrer de 2004, de la Conselleria d'Economia, Hisenda i Ocupació, per la qual es publiquen les línies pressupostàries i es determinen els crèdits màxims que han de finançar els programes dels Tallers de Formació i Inserció Laboral, per a l'exercici 2004. [2004/M2647]
  
Amb data 6 de febrer de 2004 va ser publicada en el Diari Oficial de la Generalitat Valenciana (DOGV núm. 4.686) l'Ordre de 30 de desembre de 2003, de la Conselleria d'Economia, Hisenda i Ocupació, per la qual es determinava el Programa de Tallers de Formació i Inserció Laboral i es regulava el procediment per a la concessió d'ajudes durant l'exercici de 2004.
  
Després de la publicació de la Llei 17/2003, de Pressupostos de la Generalitat Valenciana per a l'exercici 2004, de 30 de desembre de 2003 (DOGV de 31 de desembre de 2003), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar els programes de Tallers de Formació i Inserció Laboral, la quantia de les ajudes que puguen concedir-se per a cada programa, així com les línies pressupostàries a càrrec de les quals es realitzaran.
  
En virtut d'això, i en ús de les facultats conferides per la Llei 5/1983, de 30 de desembre, de Govern Valencià, i d'acord amb el que disposa la disposició addicional de l'Ordre de 30 de desembre de 2003, de la Conselleria d'Economia, Hisenda i Ocupació,
  
Ordene
  
Article 1
  
La quantia de les ajudes que poden concedir-se per als programes que s'arrepleguen en l'article 17 de l'Ordre de 30 de desembre de 2003, de la Conselleria d'Economia, Hisenda i Ocupació, que determina els tallers de Formació i Inserció Laboral, es finançaran a càrrec del capítol 4 de l'estat de despeses del pressupost del Servef per a 2004, subprograma pressupostari 322.52, Formació Professional Ocupacional, pels imports màxims i les línies de subvenció que tot seguit s'indiquen, i tot cofinançat pel Fons Social Europeu en el percentatge expressat:
  
Programes d'actuació Línia de Import Percentatge subvenció cofinançat
  
 FSE
  
Tallers per a Aturats/ades de Llarga Duració T5251000 390.000 e 65
  
Tallers per a Joves Menors de 25 Anys T5255000 850.000 e 65
  
Tallers Dones T5254000 863.000 e 75
  
Tallers per a Persones Discapacitades U9545774 1.217.000 e 70
  
Tallers Persones en Risc d'Exclusió
  
 Social W5342784 7.260.000 e 70
  
Tallers per a Immigrants K9468651 3.127.000 e 70
  
Article 2
  
Les ajudes a la inversió previstes en la citada Ordre es finançaran a càrrec del capítol 7 de l'estat de despeses del pressupost del SERVEF per a 2004, subprograma pressupostari 322.52, Formació Professional Ocupacional, línia T0587000, amb un import màxim de 300.000 euros.
  
Article 3
  
En el cas que quedaren sol·licituds de tallers de Formació i Inserció Laboral, presentades a l'empara de l'Ordre de 30 desembre de 2003, de la Conselleria d'Economia, Hisenda i Ocupació, (DOGV núm. 4.686, de 6 de febrer de 2004), valorades positivament d'acord amb el procediment establit per la citada Ordre, aquestes es constituiran en llista de reserva, degudament ordenades, que podran ser resoltes favorablement en la mesura que s'incrementen els crèdits pressupostaris destinats a aquestos programes en les línies corresponents.
  
Article 4
  
El règim de pagaments i de justificacions de les ajudes es realitzaran en els termes establits en l'Ordre de 30 de desembre de 2003 (DOGV núm. 4.686, de 6 de febrer de 2004) i en les corresponents resolucions d'aprovació de concessió d'ajudes.
  
Disposició final
  
Contra el present acte, que posa fi a la via administrativa, podran els interessats interposar-hi recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 27 de febrer de 2004
  
El conseller d'Economia, Hisenda i Ocupació,